kardosdrur/scandi-wiki huggingface dataset:
Frederiksbjerg

Frederiksbjerg er en bydel i sydenden af Aarhus C. Bydelen afgrænses mod nord til Indre By af banegraven. Frederiksbjerg har forbindelse til Indre By via 2 broer, Bruunsbro og Frederiksbro. Mod øst afgrænses Frederiksbjerg af gaderne Spanien (gade) og Strandvejen, mod syd af Marselisborg Boulevard og Sdr. Ringgade og mod vest af Ankersgade.

Bydelen er navngivet efter Frederik 6. i 1870. Århus by havde behov for at ekspandere, efter at jernbanen var kommet til byen i 1862, og i 1874 erhvervede man mod syd 88 tønder land af Viby Sogn. En betydelig del af bydelens gader er navngivet efter de Slesvigske kriges slagmarker og ledere.

Bydelen har 3 store butiksgader – M.P. Bruuns Gade, Jægergårdsgade og Frederiks Allé. Frederiksbjerg består mest af lejlighedskomplekser på 4-6 etager, men i det gamle Frederiksbjerg syd for Jægergårdsgade rummer bydelen også mindre byhuse. Der ligger også Skanseparken som blev etableret i 1902 og derved er blandt byens ældste parker.

Frederiks Allé er den store indfaldsgade fra syd mod centrum. Gaden rummer flere restauranter, kiosker, bodegaer og grillbarer.

Den brede Ingerslevs Boulevard mellem Harald Jensens Plads og Skt. Annagade danner et langstrakt torv med grønne plæner og en parkeringsplads, der flere gange om ugen omdannes til torveplads med mange salgsboder.

Der er 17.414 indbyggere på Frederiksbjerg (1. jan 2018), fordelt på Frederiksbjerg øst (Sankt Pauls sogn) og Frederiksbjerg vest (Sankt Lukas sogn).

Frederiksbjerg-Langenæs 

I kommunal sammenhæng ses Frederiksbjerg i tæt sammenhæng med Langenæs som har 7.000 indbyggere. Som eksempel deler Søndre Ringgade Harald Jensens Plads i to, hvor den sydlige del af pladsen ligger på Langenæs, og den nordlige del på Frederiksbjerg.

Frederiksbjerg-Langenæs havde tilsammen 24.242 indbyggere den 1. jan 2018.

Billeder

Referencer 

Kvarterer i Aarhus
Aarhus C
Philips Stadion

Philips Stadion er et hollandsk fodboldstadion, som ligger i byen Eindhoven. Stadionet fungerer som hjemmebane for Æresdivision-holdet PSV Eindhoven og sommetider for Hollands fodboldlandshold. Det blev åbnet i 1913 og har i dag plads til 35.000 tilskuere.

Philips Stadion var blandt de fire hollandske stadioner, som blev benyttet ved EM i fodbold 2000, da landet sammen med Belgien havde værtsskabet. Desuden valgte UEFA i 2006 at bruge det til finalen i UEFA Cuppen, som Sevilla vandt med 4-0 over Middlesbrough.

Eksterne henvisninger 

WorldStadiums.com 

Fodboldstadioner i Holland
Eindhoven
Etableret i 1913
PSV Eindhoven
Neuötting

Neuötting er en by i Landkreis Altötting i Oberbayern i den tyske delstat Bayern. Den ligger ved floden Inn, to kilometer nord for valfartsbyen Altötting, omkring 70 km nord for Salzburg, 80 km sydvest for Passau og knap 100 km øst for München.

Inddeling af byen 
Udenom det gamle bycentrum ligger forstæderne St. Sebastian, St. Anna Fischervorstadt. De øst for byen liggende landsbyer i den tidligere kommune Alzgern blev i 1971 indlemmet i Neuötting. Hertil hører Alzgern, Jaubing, Mitterhausen, Mittling''', Schwepfing og Untereschelbach''.
Gå med fred, Jamil

Gå med fred, Jamil (Ma Salama Jamil) er en dansk film fra 2008 af filminstruktør Omar Shargawi efter manuskript af Omar Shargawi og Mogens Rukov. Filmen følger den 30-årige libaneser Jamil, der har dræbt en mand fra en shiamuslimsk familie, som hans egen shiamuslimske ditto har været i fejde med i årevis.

Handling 

Gå med fred Jamil er en film om blodhævn og 1400 år gammelt nedarvet religiøst had mellem sunni- og shia muslimer. Hovedpersonen Jamils (spillet af Dar Salim) mor blev dræbt da han var lille og familien boede i Libanon. År senere i København tager Jamil hævn på morens morder. Og så ruller blodfejden. Hele filmen udspiller sig over kun 12 timer.

Medvirkende

Priser og udmærkelser

Vundet 
International Film Festival Rotterdam (2008)
 Tiger Award til Omar Shargawi

Göteborgs filmfestival (2008)
 Den svenske kirkes filmpris til Omar Shargawi
 FIPRESCI til Omar Shargawi

Noter

Eksterne henvisninger 
 Officiel hjemmeside 
 Gå med fred Jamil – Ma Salama Jamil, på Facebook
 Ma Salama Jamil, på Myspace
 Gå med fred Jamil – Ma salama Jamil , Det Danske Filminstitut
 Ma Salama Jamil – Gå med fred, Jamil, NatFilm Festivalen
 Interview with Omar Shargawi 
 ...AND WITH A SWORD : Omar Shargawi's 'GO WITH PEACE, JAMIL

Anmeldelser 
 Gå med fred Jamil, Cinemazone
 Blodhævn – fulgt af nagende tvivl, Berlingske Tidende, 26. maj 2008
 Nørrebros mean streets , Politiken, 30. april 2008
 To kloge mænd, TV 2

Danske film fra 2008
Dramafilm fra Danmark
Mette B. Pedersen

Mette Brynjolf Pedersen gift Jepsen født 6. maj 1970 dansk atlet fra Hvidovre AM tidligere Københavns IF. Dansk mester på 400 meter indendørs 1995. Har også en 3. plads på 100 meter fra 1993.

Mette Jepsen er gift med Dansk Atletik Forbund’s sportschef og tidligere landstræner i kast Michael Bruun Jepsen.

Ekstern henvisning 
 DAF i tal – Mette B. Pedersen

 

Sprintere fra Danmark
Atleter fra Københavns IF
Atleter fra Hvidovre AM
Omar Shargawi

Omar Shargawi (født 1974, København) er en dansk filminstruktør med danske og palæstinensiske rødder. I 2008 debuterede Omar med filmen Gå med fred, Jamil. Før han sprang ud som filminstruktør arbejdede han som fotograf.

Shargawis dokumentarfilm fra 2011, 1/2 revolution, skulle have været en film om gadebørn i Cairo men kort efter hans ankomst til byen begyndte revolutionen i Ægypten som en del af Det arabiske forår, og Shargawi filmede i stedet en personlig historie omkring begivenhederne.
I 2012 belønnede Aljazeera International Documentary Festival dokumentarfilmen med en Aljazeera Golden Award for "bedste lange dokumentar".
Shargawi havde tidligere på året modtaget Nordisk Film Prisen.

Filmografi

Eksterne henvisninger 
 

Filminstruktører fra Danmark
Personer fra København
Herlovianere
Modtagere af Nordisk Film Prisen
Dar Salim

{{Infoboks skuespiller
| wikidata         = 
| ingen_wikidata   = alle     
|navn          = Dar Salim
|bgcolour      = 
|image         =
|caption       = 
|fulde navn    = 
|fødselsdato   = 
|fødselssted   = Bagdad
|dødsdato      = 
|dødssted      = 
|nationalitet  =  Dansk
|andre navne   = 
|aktiveår      = 
|partnertype   =
|partner       =
|kæreste       = 
|ægtefælle     =
|børn          = 1
|forældre      = 
|bopæl         = 
|beskæftigelse = Skuespiller
|hjemmeside    = 
|oscarpriser   = 
|emmypriser    =  
|tonypriser    = 
|goldenglobepriser = 
|baftapriser   = 
|fagpriser     = 
|cesarpriser   = 
|goyapriser    = 
|afipriser     = 
|filmfarepriser= 
|olivierpriser = 
|geminipriser  = 
|grammypriser  =
|Screen Actors Guild =
|teenchoiceadwardspriser = 
|bodilpriser   =Bedste mandlige hovedrolle for filmen Gå med fred, Jamil (2008)
|robertpriser  = 
}}
Dar Salim (født 18. august 1977 i Bagdad) er en dansk skuespiller, som har medvirket i flere danske og internationale film- og tv-produktioner, såsom Gå med fred, Jamil (2008), Borgen, Game of Thrones, Dicte og Underverden (2017).

 Opvækst 
Salim blev født den 18. august 1977 i Bagdad, Irak, og fra han var ét år flygtede han med sine forældre fra landet, før de, da Salim var syv, slog sig ned på Amager, Danmark. Han voksede op i Hørgården i den nordlige del af Urbanplanen. Som 13-årig begyndte han til karate på Shotokan Karate Akademi efter at have set filmen Karate Kid (1984) og efter en periode på ungdomsholdet og en plads på Team Danmark-gymnasiet fik Salim som 15-årig det sorte bælte. Han gik efterfølgende på Tårnby Gymnasium.

Efter gymnasiet aftjente Salim sin værnepligt ved Den Kongelige Livgarde, og arbejdede efterfølgende som lærervikar, bagageportør, bartender og fitnessinstruktør for at spare penge op til at kunne uddanne sig til pilot. I 2002 blev han færdiguddannet, men grundet terrorangrebet den 11. september 2001, blev mange sikkerhedsprotokoller skærpet og muligheden for at blive ansat som pilot med arabisk baggrund blev besværliggjort. Efter to års arbejdsløshed og arbejde som fisker og kutterkok, fik Salim mulighed for at blive specialuddannet hos et flyselskab, men kort efter endt uddannelse gik selskabet konkurs. Gennem en tidligere medstuderende fik Salim job hos et andet flyselskab, hvor han arbejdede i et par år.

 Karriere 
På teateret har han spillet på Det Kongelige Teater i stykket Nye Stemmer samt den mandlige hovedrolle i Habe kein Angst, Edisons opsætning af Rainer Werner Fassbinders film Angst æder sjæle op.
Desuden har han medvirket i Teater Grobs En Plads i Mit Hjerte'' i 2013.

Privatliv 
Salim dannede i en periode par med Meta Louise Foldager, filmproducer, og de har sammen sønnen, Zidane Storm Salim (født 2011).

Filmografi

Film

Tv-serier

Referencer

Eksterne henvisninger 
 
 Dar Salim på Det Kongelige Teater 

Personer fra Irak
Skuespillere fra Danmark
Kampsportsudøvere fra Danmark
Piloter fra Danmark
Meta Louise Foldager

Meta Louise Foldager Sørensen (født 16. oktober 1974) er en dansk filmproducer og CEO for Meta Film, som hun stiftede i 2010 og CEO i SAM Productions som hun stiftede i 2014.

Bag sig har hun en lang karriere, hvor hun har stået i spidsen for nogle af dansk films største film- og tv-produktioner, og har således arbejdet sammen med instruktørerne Lars von Trier, Nikolaj Arcel, Pernille Fischer Christensen, Omar Shargawi, Morten Hartz Kaplers, Heidi Maria Faisst, Mikkel Munch-Fals, Samanou Ahlstrøm, Kasper Barfoed, Bo Mikkelsen, Fenar Ahmad og Per Fly.

Hun har deltaget i adskillige internationale festivaler, herunder Cannes, Berlin, San Sebastian, Rotterdam, Karlovy Vary, Locarno, Toronto og Göteborg og hendes film har vundet priser i både ind- og udland.

I 2004 blev hun tildelt Natsværmerprisen som lovende nyt talent.

Meta Louise Foldager Sørensen er uddannet cand. mag. i filmvidenskab fra Københavns Universitet i 1998.

Hun er gift med Anders Foldager Sørensen. Tilsammen har de seks drenge.

Filmografi 
 2017 - The Wife (producer)
2016 - Sorgenfri (What We become) (executive producer)
 2015 - Sommeren '92 (executive producer) 
 2014 - Ækte vare (executive producer)
 2014 - I dine hænder (executive producer)
 2012 - En kongelig affære
 2011 - The House Inside Her (executive producer)
 2011 - Kill (executive producer)
 2011 - Rupture (executive producer)
 2011 - Rainbow Monkeys (executive producer)

 2011 - Melancholia 
 2011 - Frit Fald
 2010 – Sandheden om mænd
 2010 – Smukke mennesker
 2009 – Antichrist
 2008 – Dansen
 2008 – Gå med fred, Jamil
 2007 – De fortabte sjæles ø
 2007 – Fighter
 2007 – AFR
 2006 – Direktøren for det hele
 2006 – Liv
 2006 – Ynglinge
 2005 – Nordkraft
 2005 – Min far er bokser
 2004 – Kongekabale
 2003 – Regel nr. 1 (associate producer)
 1998 – Vildfarelser

Eksterne henvisninger 
 Meta Film
 

Filmproducere fra Danmark
Personer i Kraks Blå Bog
Rennes-les-Bains

Rennes-les-Bains er en by og commune i Aude-départementet  i regionen Occitanie i det sydvestlige Frankrig. Byen ligger 48 km fra Carcassonne, 20 km fra Limoux, 3 km fra Rennes-le-Château og midt i det område, hvor katharene oprindeligt holdt til. Byen er en gammel kurby og der springer flere varme kilder i byen.

Byer i Aude
Franske kurbyer
Brian Boru

Brian Boru (Engelsk: Brian Boru, Irsk: Brian Boraime – egl. Brian mac Cennétig – født ca. 941, død 23. april 1014) var en irsk konge, som bekæmpede vikingers forsøg på at erobre Irland i det 11. århundrede. Han sejrede i Slaget ved Clontarf, men døde selv. 

Brian standsede også Uí Néill klanens århundrede lange dominans over Irland. Ved at bygge på de bedrifter hans far, Cennétig mac Lorcain, og bror, Mathgamain, havde udført, gjorde han sig først til konge af Munster for herefter at undertvinge Leinster. Dermed blev han hersker over det sydlige Irland. Han var konge over hele Irland fra 1002-1014.

Referencer 
 Keltiske guder og helte af Morten Warmind, Politikens håndbøger, 2001.
 Irlands historie. Fra hellig ø til velfærdsstat af Bo Lütken, Gyldendal Uddannelse, 2002.

Eksterne henvisninger 

Tjek fødselsår
Personer fra Irland
Equinox

Equinox  har flere betydninger:

 Equinox – når solen står direkte over ækvator, 2 gange om året.
 Equinox (spil) – et videospil til Super Nintendo
 Equinox Fitness – en dansk kæde af fitnesscentre
 Equinoxe – Plade fra 1978 af Jean-Michel Jarre.
 Equinox (bulgarsk band) – bulgarsk band
 Equinox (dansk tv-serie) - dansk tv-serie fra 2020.
Kirsten Schjønning

Kirsten Schjønning er et gammelt dansk produktionsfirma, der har specialiseret sig i at producere bælter og tasker. Alt er håndproduceret i Danmark af italiensk skind.

Historie 

Firmaet har eksisteret siden 1917 og hed dengang Knud Krag.

I 1966 overtog Kirsten Schjønning ejerskabet, og stod herefter for designet. I 1992 overlod hun ejerskabet til firmaets nuværende ejere, mens hun selv fulgte med og står i dag anno. 2008 stadig for en stor del af designet.

Ved grundlæggelsen i 1917 var firmaet placeret på 1. sal i Christian IX's Gade 4 i København. Her havde firmaet til huse på 100 m² indtil 1973, hvorefter det flyttede til større forhold i en baggård i Larsbjørnsstræde 5.

I 1992 da firmaet skiftede ejere rykkede det til Valhøjs Allé i Rødovre, som er firmaets nuværende adresse.

Ekstern henvisning
 Hjemmeside 

Beklædningsmærker
Beklædningsvirksomheder i Danmark
Etableret i 1917
Isa-Beg Isaković

Isa-Beg Ishaković (tyrkisk: İshakoğlu İsa Bey) var en osmannisk general og den første guvernør over den osmanniske Bosniske Provins. Han regerede i 1450'erne og 1460'erne. Han stod for meget af den første erobring for det Tyrkiske rige og han var en af sultanens mest betroede generaler. Han blev efterfulgt af Gazi Husrev-beg.

Som guvernør over Bosnien sikrede Isa-Beg dens fremtidige rigdom. Han grundlagde Sarajevo i 1461 i den tidligere bosniske provins Vrhbosna. Mellem det tidspunkt og 1463 byggede han centrum af byens gamle bydistrikt, inklusiv en moske, en lukket markedsplads, et offentligt bad, et hostel, og guvernørens slot (Saray), som gav byen dens nuværende navn. Han var ligeledes ansvarlig for at etablere et antal andre byer og landsbyer i regionen, hvoraf vigtigst var Novi Pazar, der nu ligger i Serbien.

Eksterne links 
 Tekst fra de historiske arkiver i Sarajevo 
 Summary: Isa-bey Ishaković's Waqufnama (donationsdokument) 

Tjek fødsels- og dødsår
Militærfolk
Personer fra Bosnien-Hercegovina
Personer i 1400-tallet
Skovby Nord

Skovby Nord er en bydel i Skovby og dermed i byen Galten, der ligger mellem Aarhus og Silkeborg.

Historie

Jernbanen 
Skovby fik station på Aarhus-Hammel-Thorsø Jernbane (1902-56). Banen gik i en stor bue nord om Skovby, og stationen blev opført 1,4 km nordøst for kirkebyen på åben mark, hvor der kun var tre gårde i nærheden. Andre steder langs banen var det terrænet, der gjorde det nødvendigt at lægge stationerne så afsides, men her var det baneselskabets ønske om at skaffe aktionærer og kunder i Sjelle, Herskind og Skivholme, som havde væsentlig flere indbyggere end Skovby. Selvom de tre landsbyer nord for Lyngbygård Å lå 2-3 km fra stationen, lykkedes strategien i første omgang. Allerede året efter åbningen måtte Skovby station udvides, og den blev banens næstmest benyttede mellemstation (efter Galten).

I 1905 blev andelsmejeriet "Skovby Nord" opført nær stationen, i 1908 fik stationen en kvægrampe, og i 1914 blev der opført et foderstofpakhus på banens læsseplads. Desuden var der dyrlægepraksis og adskillige forretninger.

I 1929 blev Skovbys postadresse ændret til "Skovby Østjylland" for at undgå forveksling med Skovby Als, der på det tidspunkt også havde jernbanestation og postekspedition. Efter nedlæggelsen af banen blev bebyggelsen kaldt Skovby Nord efter mejeriet. Stationsbygningen var posthus til 1971 og blev revet ned i 2012. Mellem Schødtsmindevej og Wedelslundvej går en grusvej, der er anlagt på banens tracé.

Bebyggelsen 
Selvom der blev opført nogle parcelhuse, især i de første 20 år af jernbanens levetid, opstod der ikke en egentlig by omkring stationen. Bebyggelsen bredte sig lidt mod nord ud mod ådalen, men ikke så meget mod kirkebyen. Derimod har Skovby efter år 2000 bredt sig mod nord, så der nu er under 200 m mellem bebyggelserne og de derfor regnes som én by.

Erhvervslivet 
Skovby Møbelfabrik startede i Skovby Nord i 1933 og har stadig en "Afdeling Nord" her, selvom virksomheden senere har opført to større fabrikker, Afdeling Vest i Galten og Afdeling Syd i Klank.

I 1941 blev stationshaven solgt til Skovby Korn og Foderstofforretning, der opførte en silo, som stadig er bydelens vartegn, der ses på lang afstand. I februar 2010 gik ejeren, Århusegnens Andel, i betalingsstandsning, men forretningen blev overtaget af to konkurrenter, DLG og Danish Agro.

Noter

Eksterne kilder/henvisninger 
 Asger Christiansen: Hammelbanen. bane bøger 1996, s. 114 f. og 134
 Geodatastyrelsen: Høje målebordsblade 1842-1899 og lave målebordsblade 1901-1971

Galten
Bydele og forstæder i Danmark
Interstellart medium

I astronomi er det interstellare medium (eller ISM) dét stof som befinder sig imellem stjernerne. Man ser ofte også betegnelsen interstellart stof og det består hovedsageligt af gas og støv. 

I galakser, varierer massen af det interstellare stof fra bogstaveligt talt intet til millioner af solmasser. Det interstellare stof klumper sig dog ofte sammen i tynde skyer kaldet interstellare skyer. Interstellare støv- og gasskyer er råmaterialet til dannelse af nye stjerner (Stjerner fra fødsel til genfødsel).

Se også 
 Interstellar sky
 Kosmisk støv
 Intergalaktisk medium

Rumplasma
Universet
Astronomi
Astrofysik
Vakuum
AXIGEN

AXIGEN Mail Server er en mailserver, med SMTP / ESMTP, IMAP, POP3, Webmail og Mobilmail. Fra version 6.10 er mulighed at hente mails fra en mobiltelefon.

Historie 
Udviklingen af Axigen Mail Server startede i 2003. Den blev lanceret i september 2005, og ifølge data frigivet af Gecad, er der nu over 400.000 postkasser i hele verden som bruger AXIGEN.

AXIGEN er tilgængelig for mange Linux-distributioner og Windows (RPM-baserede w / o gcc4, Slackware, Debian, Gentoo og Ubuntu), BSD-platforme Solaris og til Microsoft Windows. Udviklingsplanen inkluderer en Mac OS X-version.

Servere
Datanet-relaterede programmer til UNIX
Datanet-relaterede programmer til Linux
Windows-software
Elektronisk post
Louise Ulrike af Preussen

Louise Ulrike af Preussen (; født 24. juli 1720, død 18. juli 1782) var en preussisk prinsesse, der var dronning af Sverige fra 1751 til 1771. 

Hun var datter af kong Frederik Vilhelm 1. af Preussen og Sophie Dorothea af Hannover. Hun var søster til Frederik den Store. Efter broderens ønske giftede hun sig den 29. august 1744 med Adolf Frederik af Slesvig-Holsten-Gottorp, som blev svensk konge i 1751.

Hun gav ham fire børn:
 Gustav III, konge af Sverige
 Karl XIII/II, konge af Sverige og Norge
 Fredrik Adolf, hertug af Östergötland 
 Sofia Albertine, prinsesse af Sverige

Eksterne links 

Huset Hohenzollern
Dronninger af Sverige
Ikke-regerende dronninger
Personer i frihedstiden
Personer i den gustavianske periode
Personer fra Berlin
Kongelige fra Preussen
Dronningemødre
Mercedes-Benz transportere

Mercedes-Benz transportere er erhvervskøretøjer med en tilladt totalvægt på op til 7,5 ton. 

Mercedes-Benz er en af de største producenter af erhvervskøretøjer i Europa. De europæiske fabrikker befinder sig i Düsseldorf (Sprinter), Ludwigsfelde (Vario) og Vitoria, Spanien (Vito/Viano).

Konkurrenterne er bl.a. VW, Ford og Iveco.

Betegnelser 
Efter modelnavnet betegnes Mercedes-Benz' transportere af et trecifret nummer.

Første ciffer angiver totalvægten i ton:
1 = Vito
2, 3, 4, 5, 6 = Sprinter
5, 6, 7, 8 = Vario

Eksempel: 316 CDI

 1. ciffer 3: Tilladt totalvægt 3,5 t = Sprinter
 2. + 3. ciffer 16: Motorydelse ca. 160 hk
 CDI: Dieselmotor med commonrail indsprøjtning

Karrosseriformer 
Mercedes-Benz' transportere sælges alt efter model med flere forskellige karrosseriformer:
Kassevogn
Minibus
Pick-up med enkelt eller dobbelt førerhus
Nøgent chassis med enkelt eller dobbelt førerhus, til specialopbygning
Autocamper

Modeller

Se også 
Mercedes-Benz
Mercedes-Benz lastbiler
Mercedes-Benz busser

Eksterne henvisninger 

Mercedes-Benz Danmark
Mercedes-Benz International

 Transportere
Proteinlaboratoriet

Proteinlaboratoriet blev oprettet som et forskningslaboratorium i Institut for Almen Patologi ved Københavns Universitets Sundhedsvidenskabelige Fakultet i 1949 med dr. Niels M. G. Harboe som leder. Senere blev Proteinlaboratoriet en del af Institut for Neurovidenskab og Farmakologi. Proteinlaboratoriets forskningsområde omfattede fraktionering og analyse af proteiner med speciel reference til medicinske problemstillinger. Proteinlaboratoriets forskere blev specielt kendt for at udvikle og anvende de analytiske protein-kemiske metoder kendt som "krydset immunelektroforese" eller "kvantitativ immunelektroforese". Dr. Harboes motto var "at gøre nytte", og lige fra starten blev disse metoder udbredt både nationalt og internationalt igennem kurser for læger og forskere. Der var fra 1970'erne og ind i 1990'erne en meget stor post-graduat undervisning som dog gradvist blev overtaget af undervisning i humanbiologi. I en periode indtil Proteinlaboratoriets administrative lukning har Elisabeth Bock været leder af Proteinlaboratoriet.

Tilknytning til erhvervslivet 

Forskere fra Proteinlaboratoriet har haft nær tilknytning til erhvervslivet. De har varetaget ledende funktioner inden for firmaerne Chr. Hansen, ALK-Abello, Lundbæk og Novo Nordisk og har personligt oprettet firmaer som Dako og Dako-Cytomation (først Dakopats), Kem-En-Tec, Upfront Chromatography, Schafer-N, ENKAM Pharmaceuticals, Henning Løwenstein ApS og ImmunoSigns,

Forskere 

 Niels M.G. Harboe, professor
 Bent Foltmann, professor, forfatter til ”Det ufattelige liv”
 Bent Weeke, speciallæge
 Claus Schafer Nielsen, direktør
 George Gegelashvili, professor
 Ole J. Bjerrum, professor 
 Nils Axelsen, MD, DMSc. Chief consultant 
 Henning Løwenstein, forskningsdirektør 
 Elisabeth Bock, professor
 Allan Lihme, direktør
 Peter Heegaard, professor 
 Peter Lind, professor
 Niels H. H. Heegaard, afdelingschef
 Klaus Edvardsen, vicepræsident
 John-Erik Stig Hansen, overlæge, forfatter 
 Christian Schou, groupleader
 Carl-Henrik Brogren, associate professor
 Thorkild C. Bøg-Hansen, docent
 Bodil Norrild, professor 
 Nils Strandberg Pedersen, direktør
 Vladimir Berezin, professor

Se også 
 Penkowa-sagen

Referencer

Eksterne henvisninger 
 Niels M.G. Harboe 28.3.1918 – 4.5.2006 Biozoom 
 Proteinlaboratoriet – Past & Present. LinkedIn
 Københavns Universitet

Københavns Universitet
Molekylærbiologi
Farmakologi
Forskning
John Christiansen

John Christiansen (født 11. december 1964) er en dansk langdistanceløber. Han løb for Østerbro-klubben Københavns IF.
Han vandt to danske mesterskaber i 10 000 meter i 1990 og 15 km. landevejsløb i 1988.
Han deltog også tre gange i verdensmesterskaberne i cross. Han vandt det amerikanske mesterskab i cross-country for hold med Brevard College, North Carolina i 1985. (Chicago, Illinois). Han vandt cross-country mesterskabet i North Carolina i 1986 for Brevard College, North Carolina. (Duke University, North Carolina). Han var på Brevard College 1983–1988 og studerede derefter på Copenhagen Business School, siden november 2006 er han Lån & Spar Banks administrerende direktør.

Internationale mesterskaber 
 1990 VM – 12km cross nummer 138
 1987 VM – 12km cross nummer 204
 1985 VM – 12km cross nummer 241

Danske mesterskaber 
  1990 10.000 meter
  1990 4 km cross - hold
  1990 12 km cross - hold
  1988 15 km landevejsløb
  1988 10.000 meter

Personlige Rekorder 
 1500 meter: 3.52.6 Ballerup Atletikstadion 3. juni 1989
 3000 meter: 8.03.51 Østerbro Stadion 14. august 1986
 5000 meter: 13.53.32 1. august 1990
 10 000 meter: 28.58.1 Århus Stadion 10. august 1990 (Klubrekord i KIF)

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Atleter fra Københavns IF
Langdistanceløbere fra Danmark
Personer i Kraks Blå Bog
Alumni fra Copenhagen Business School